CELEX: 
Language: bg
Date: 2019-03-11 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълнение на Регламент (ЕС) 2017/1369 на Европейския парламент и на Съвета по отношение на енергийното етикетиране на домакински съдомиялни машини и за отмяна на Делегиран регламент (ЕС) № 1059/2010 на Комисията

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Правен и политически контекст на предложението
            
            
               Според Рамковата директива за екопроектирането (Директива 2009/125/ЕО на Европейския парламент и на Съвета
                  1
               ) от производителите на продукти, свързани с енергопотреблението, се изисква да подобряват екологичните характеристики на техните продукти, като отговарят на:
            
            
               –минимални изисквания за енергийна ефективност; както и на
            
            
               –други екологични критерии като консумация на вода, нива на емисиите или минимална дълготрайност на определени компоненти.
            
            
               Необходимо е производителят да направи оценка на съответствието на продукта преди пускането му на пазара, за да се гарантира, че всички изисквания са изпълнени. 
            
            
               С Рамковия регламент за енергийно етикетиране (Регламент (ЕС) 2017/1369 на Европейския парламент и на Съвета
                  2
               ) се създава рамка за осигуряването на точна, подходяща и съпоставима информация за консумацията на енергия от продукти, свързани с енергопотреблението, както и друга информация, свързани с околната среда. По този начин се създават по-добри предпоставки за потребителите да избират продукти с по-ефективно използване на ресурсите. Регламентът допълва Рамковата директива за екопроектирането, като дава възможност на крайните потребители да идентифицират продуктите с по-добри показатели посредством скала от A до G/от зелено до червено. Енергийният етикет се признава и използва от 85 % от европейските граждани. Законодателната рамка се основава на комбинираното действие на тези два законодателни акта.
            
            
               Рамката за екопроектиране и енергийно етикетиране изпълнява централна роля в повишаването на енергийната ефективност на Европа, като допринася по-специално за: i) „рамковата стратегия за енергиен съюз“; и ii) приоритета за „по-задълбочен и по-справедлив вътрешен пазар със засилена промишлена база“. Първо, рамката подтиква промишлеността към подобряване на енергийната ефективност на продуктите и отстранява от пазара продуктите с най-лоши показатели. Второ, тя помага на потребителите и дружествата да намалят своите сметки за енергия. Това подпомага конкурентоспособността и иновациите в секторите на промишлеността и услугите. Трето, с нея се гарантира, че производителите и вносителите, които отговарят за пускането на продукти на пазара на ЕС, трябва да спазват само единен набор от валидни за целия ЕС правила.
            
            
               Тези два инструмента са ключови компоненти на политиката на Съюза за повишаване на енергийната ефективност и екологосъобразността на продуктите, които се пускат на пазара или се въвеждат в експлоатация в Европейското икономическо пространство (ЕИП). Те способстват за постигането на целите за икономии на енергия за 2020 г. и 2030 г. и прилагането им се утвърждава в текущия работен план за екопроектирането (2016—2019 г.). Очаква се те да допринесат значително и за прехода към икономика, доближаваща се в по-голяма степен до кръгова икономика, както подробно е описано в плана за действие за кръговата икономика от 2015 г
                  3
               . Освен това прилагането на Регламент (ЕС) 2017/1369 ще допринесе за постигането на целта на ЕС за намаляване на парниковите газове най-малко с 20 % до 2020 г. и най-малко с 40 % до 2030 г. 
            
            
               С Делегиран регламент (ЕС) 1059/2010 на Комисията
                  4
                се определят изисквания за енергийно етикетиране на домакински съдомиялни машини. В член 7 се посочва, че до декември 2014 г. Комисията следва да преразгледа посочения регламент с оглед на технологичния напредък и по-специално да оцени посочените в приложение V контролни допустими отклонения.
            
            
               В работния план за екопроектирането за периода 2016—2019 г. съдомиялните машини са включени като един от приоритетните продукти за преглед. Съдомиялните машини са също така сред продуктовите групи, посочени в член 11, параграф 5, буква б) от Регламент (ЕС) 2017/1369, за които Комисията трябва да приеме делегиран акт за въвеждането на етикет с преобразувана скала до 2 ноември 2018 г. В резултат на преобразуването на скалата съществуващият диапазон от класове на енергийна ефективност от A+++ до G ще бъде заменен с диапазон от A до G. 
            
            
               Според член 11, параграф 8 от Регламент (ЕС) 2017/1369 не се очаква попадането на продукти в енергиен клас A при въвеждането на етикета с преобразувана скала. По оценки ще са необходими най-малко 10 години, докато повечето модели попаднат в този клас.
            
            
               Общ контекст
            
            
               Домакинските съдомиялни машини се използват широко в ЕС. Според оценките средно 44 % от домакинствата в ЕС са оборудвани със съдомиялна машина (96 млн. единици). Консумираната електроенергия от съдомиялните машини се определя на около 31 TWh/годишно през 2015 г., а консумацията на вода — на 317 млн. m3. Ако не бъдат въведени нови мерки, специално насочени към тези продукти, общата консумация на електроенергия от съдомиялните машини в ЕС се очаква да достигне около 40 TWh/годишно до 2030 г., което се равнява на около 15 млн. тона еквивалент на CO2. 
            
            
               Съществуват икономически ефективни начини за намаляване на консумацията на енергия и на емисиите от съдомиялните машини до по-ниско ниво от това, което биха достигнали при сценарий на запазване на обичайната практика.
            
            
               Основните причини, поради които тези потенциални икономии не са реализирани, са неспособността на пазара да: 
            
            
               –осигури по-добро съответствие между стандартната програма, която се използва за изпитване (оптимизирана от производителите), и останалите програми за почистване, които реално се използват от потребителите; 
            
            
               –насочва потребителите към вземането на информирани решения за покупки въз основа на разходите през целия жизнен цикъл, а не разходите за закупуването (асиметрична информация); както и 
            
         
         
            
               –предоставя информация и стимули за ремонт на уредите и за надлежно управление на продуктите в края на етапа на тяхното използване. 
            
            
               Поради това често потенциалните икономически ефективни подобрения, които биха били от полза за крайния потребител, не се осъществяват.
            
            
               С преразглеждането на Регламент (ЕС) № 1059/2010 за домакинските съдомиялни машини се цели да се предизвика промяна в пазарните условия и оптимизиране на уредите, без да се засяга увеличаващата се степен на навлизане на съдомиялните машини на пазара на ЕС, която се наблюдава през последните години. Целта също така е да се преобразува скалата на етикетите в съответствие с Регламент (ЕС) 2017/1369.
            
            
               В сравнение със сценария при запазване на обичайната практика, благодарение на предложеното преразглеждане се очаква общата консумация на енергия от тези продукти да намалява всяка година в целия ЕС с около 2,1 TWh/годишно, което да доведе до намаляване на емисиите на парникови газови с 0,7 млн.т. еквивалент на CO2 годишно и намаляване на консумацията на вода с до 16 млн. m3/годишно до 2030 г. Това представлява принос от 0,14 % към целта на ЕС за енергийна ефективност до 2030 г. и 0,07 % към целта на ЕС за намаляване на емисиите на парникови газове до 2030 г. Очаква се също така преразглеждането да допринесе за постигането на целите на кръговата икономика, и по-специално да се улеснят ремонтните дейности и третирането в края на жизнения цикъл, като се гарантира наличието на необходимата информация и на резервни части. Това може да се допълни в бъдеще чрез оценка на ремонтопригодността, която понастоящем се проучва.
            
            
               Съществуващи разпоредби и стандарти в ЕС и в трети държави 
            
            
               В допълнение към Рамковата директива за екопроектирането и към Регламента за енергийното етикетиране останалите разпоредби, които са от значение за съдомиялните машини, са:
            
            
               –Регламент (ЕО) № 1275/2008 на Комисията
                  5
                във връзка с консумацията на електроенергия в режим на готовност и режим „изключен“;
            
            
               –Директива 2014/35/ЕС на Европейския парламент и на Съвета
                  6
                относно електрическите съоръжения, предназначени за използване в определени граници на напрежението;
            
            
               –Директива 2014/53/ЕС на Европейския парламент и на Съвета
                  7
                относно радиосъоръженията;
            
            
               –Директива 2014/30/ЕС на Европейския парламент и на Съвета
                  8
                относно електромагнитната съвместимост;
            
            
               –Директива 2012/19/ЕC на Европейския парламент и на Съвета
                  9
                относно отпадъци от електрическо и електронно оборудване;
            
            
               –Директива 2011/65/ЕС на Европейския парламент и на Съвета
                  10
                относно ограничението за употребата на определени опасни вещества в електрическото и електронното оборудване.
            
            
               Освен това през последните години в много икономики по целия свят (например САЩ, Япония, Австралия, Китай, Бразилия или Мексико) е въведено законодателство относно тези продукти. 
            
            
               Характеристиките на съдомиялните машини се изпитват по стандарти EN 50242 и EN 60436. Понастоящем Европейският комитет за стандартизация в електротехниката (Cenelec) адаптира съществуващите стандарти за измерване, за да бъдат попълнени редица пропуски в набелязаното ниво на параметрите на реалната програма за измиване, която се използва от потребителите, и стандартизираното изпитване, което се използва към момента. Това адаптиране включва приемането на ново изпитвателно зареждане с по-голямо разнообразие на формите и материалите, процедурата за комбинирана оценка на комбинираните характеристики на почистване и подсушаване, новото еталонно миещо средство, процедури за изпитване за автоматични програми и параметрите на изплакването. Адаптирането на стандарта е в напреднал стадий на развитие и е много вероятно да бъде готово до момента, в който делегираният акт за енергийното етикетиране започне да се прилага.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               2.1. Проучване във връзка с прегледа и консултации със заинтересованите страни 
            
            
               За целите на преразглеждането както на регламентите за екопроектиране, така и за енергийния етикет, през 2014 г. беше започнато проучване във връзка с прегледа
                  11
               , а окончателният доклад по него беше публикуван през юни 2017 г. В проучването беше следвана методиката за екопроектиране на продукти, свързани с енергопотреблението (MEErP)
                  12
               . То включваше проучване сред заинтересованите страни, две срещи със заинтересованите страни през 2015 г. и уебсеминар през 2016 г. В него взеха участие приблизително 140 заинтересовани страни. 
            
            
               Проучването във връзка с прегледа обхващаше съдомиялни машини, попадащи в приложното поле на тези правни инструменти. Беше извършен технически, екологичен и икономически анализ, преценявайки необходимостта от актуализиране на изискванията към тези продукти и от оценяване на вариантите на политиката. Той беше извършен съгласно клаузата за преглед, включена в регламентите, и в съответствие с Директивата за екопроектирането и Регламента за енергийното етикетиране.
            
            
               Проучването във връзка с прегледа протече в рамките на открит процес, като беше получен принос от съответните заинтересовани страни, включително производители и техните асоциации, НПО в областта на околната среда, организации на потребителите и представители на държавите членки. В рамките на проучването беше създадена специален уебсайт и платформа за обмен на информация (BATIS), където редовно се публикуваха междинни резултати и допълнителни подходящи материали с оглед на своевременното консултиране със заинтересованите страни и получаването на принос от тях. Документите все още са на разположение на уебсайта на проучването и са достъпни за сваляне и предоставяне на коментари по тях. По време на проучването бяха проведени две експертни срещи на 23 юни 2015 г. в Севиля и на 17 ноември 2015 г. в Брюксел и един уебинар на 7 октомври 2016 г. Протоколите от тези срещи са публикувани на уебсайта на проучването. 
            
            
               2.2. Работни документи и консултативен форум
            
         
         
            
               Въз основа на резултатите от проучването във връзка с прегледа отделите на Комисията изготвиха два работни документа, с които се определят изисквания за екопроектиране и енергийно етикетиране. Работните документи бяха предоставени на членовете на консултативния форум, както и на секретариата на Комисиите на Европейския парламент по околна среда (ENVI) и промишленост (ITRE) за информация. В състава на консултативния форум е включено балансирано представителство на държавите членки, отраслови асоциации и НПО в съответствие с член 18 от Директивата за екопроектирането и член 14 от Регламент (ЕС) 2017/1369.
            
            
               Работните документи бяха обсъдени на срещата на консултативния форум за екопроектиране, проведена на 19 декември 2017 г. Преди и след провеждането на консултативния форум отделите на Комисията получиха и анализираха повече от 20 документа за изразяване на позиция. 
            
            
               2.3. Резултати от консултацията със заинтересованите страни по време на консултативния форум и след него 
            
            
               Основните коментари на заинтересованите страни по ключовите елементи на работните документи може да бъдат обобщени по следния начин: 
            
            
               Минимални изисквания за енергийна ефективност според екопроектирането
            
            
               Заинтересованите страни от отрасъла препоръчаха да не се определят по-строги изисквания от прилаганите към момента, тъй като това би оказало неблагоприятно въздействие върху достъпността на уредите и би забавило навлизането на съдомиялни машини в държави с ниски доходи. Те подчертаха, че дори съдомиялните машини с най-ниска енергийна ефективност консумират по-малко енергия и вода, отколкото при миене на ръка. Според експерти от отрасъла настоящият клас A+ (най-ниският клас за съдомиялни машини с нормални размери за вида си) вече съответства на най-ниските разходи през целия жизнен цикъл (LLCC). НПО в областта на околната среда обаче бяха на мнение, че предложенията на Комисия не са достатъчно амбициозни и поискаха второ ниво на по-строги изисквания. 
            
            
               Изчисляване на индекса за енергийна ефективност (EEI)
            
            
               Всички заинтересовани страни поискаха да се преразгледа разграничението между по-големи и по-малки уреди при изчисляването на индекса за енергийна ефективност, където понастоящем има разминаване между изискването за екопроектиране и изчисляването и което, според организациите на потребителите, предоставя несправедливо предимство на по-големите уреди.
            
            
               Технология, която следва да бъде призната като НДНТ и преобразуване на скалата с класове на енергийния етикет
            
            
               Заинтересованите страни не бяха на едно мнение по отношение на типа технология, която следва да се счита за най-добра налична технология (НДНТ), а според новия Регламент за енергийното етикетиране този избор би имал огромно въздействие върху нивото на най-високите класове на енергийния етикет. Някои държави членки и представители на отрасъла считат, че технологията на съдомиялни машини, оборудвани с термопомпа, не може да се счита за НДНТ, тъй като с реализираните икономии на енергия не може да се компенсира по-високата покупна цена, а също така поради ограниченото ѝ предлагане на пазара. Други държави членки и НПО в областта на околната среда считат, че понастоящем това е най-добрата технология на пазара и следва да се приеме за такава.
            
            
               Що се отнася до преобразуването на скалата на енергийните класове, според предложението повечето от понастоящем предлаганите уреди ще бъдат категоризирани като клас E или клас F (след преобразуването на скалата). Заинтересованите страни от отрасъла призоваха за запазването на стимула за развитие на уредите с най-ниски показатели чрез осигуряването на класове с по-малък диапазон на границите от предложените понастоящем (към долния край на скалата).
            
            
               Изисквания за ефективно използване на материалите
            
            
               Повечето заинтересовани страни изразиха съгласие с предложените изисквания по отношение на отбелязването на парите на хладилния агент и разглобяването на електрическото и електронното оборудване с нюанси във формулирането, но мненията им се различаваха по отношение на предложенията на Комисията за изисквания за резервните части и за достъп до информация. Някои държави членки считат, че ще бъде трудно тези изисквания да се прилагат от органите за надзор на пазара и че достъпът до информация за ремонт и техническо обслужване следва да бъде ограничен единствено до упълномощените сервизи. Отрасълът (особено производителите) постигнаха съгласие по последната точка и бяха по-склонни да приемат изискванията за резервни части, ако вместо това те бъдат заменени с декларации. НПО в областта на околната среда и други държави членки подкрепиха предложенията и/или предложиха по-амбициозни такива.
            
            
               Шум
            
            
               Някои държави членки и заинтересовани страни от отрасъла предложиха да се намали строгостта на предложените класове във връзка с излъчвания шум, докато потребителските НПО предложиха да се въведе изискване за екопроектиране с горна граница на излъчвания шум, за да бъдат изключени най-шумните уреди.
            
            
               Режими на работа при ниска консумация на енергия
            
            
               Много заинтересовани страни считат, че е необходимо да се преразгледат предложените разпоредби относно режимите на работа при ниска консумация на енергия, по отношение на които някои формулировки бяха определени за твърде неясни и не напълно последователни.
            
            
               2.4. Открита обществена консултация
            
            
               В периода между 12 февруари и 7 май 2018 г. беше проведена обществена консултация онлайн
                  13
               , за да бъдат събрани мненията на заинтересованите страни по въпроси като очаквания ефект от потенциалните законодателни мерки върху предприятията и върху тенденциите на консумация на енергия.
            
            
               Обществената консултация онлайн съдържаше обща част относно екопроектирането и енергийното етикетиране, последвана от въпроси за отделните продукти: хладилници, съдомиялни машини, перални машини и перални машини със сушилня, телевизори, електронни екрани и осветление. 
            
         
         
            
               Получени бяха общо 1230 отговора, от които 67 % бяха от потребители, а 19 % от предприятия (три четвърти от които бяха МСП и една четвърт бяха големи дружества). НПО бяха 6 % от отговорилите, а 7 % бяха „други“ категории. Органите на национално или местно управление бяха под 1 % от отговорилите, а 0,25 % от получените отговори бяха от национални органи за надзор на пазара. 
            
            
               Участниците бяха предимно от Обединеното кралство (41 %) и Германия (26 %), а втората група, представляваща 17 % от отговорите, бяха участници от Австрия, Белгия, Франция, Нидерландия и Испания. Отговорите от девет други държави членки съставляваха общо 9,5 %, а от 12 държави — членки на ЕС, или изобщо не предоставиха никакви отговори, или броят им беше пренебрежимо малък. Отговорилите от държави извън ЕС предоставиха около 5 % от отговорите.
            
            
               От общо 1230 отговорилите 719 (58 %) дадоха отговор само на въпроси, свързани с осветлението, в рамките на координирана кампания, посветена на осветлението в театрите. Преценено беше, че този факт значително изопачава отговорите и при някои въпроси „отговорилите относно осветлението“ бяха извадени от изчислението. Освен това, тъй като отговорилите не бяха задължени да отговарят на всички въпроси, беше наблюдаван висок процент на „без отговор“ (от 5 % до 90 %) в допълнение към онези, които отговориха с „не знам“ или „без мнение“. С оглед на по-доброто отразяване на реалните отговори броят на „без отговор“ беше изваден, а останалите отговори бяха разглеждани като 100 %.
            
            
               2.4.1. Общи резултати
            
            
               Около 63 % от участниците изразиха подкрепа за включването на изисквания за екопроектиране по отношение на ремонтопригодността и дълготрайността, а 65 % от отговорилите считаха, че тази информация следва да бъде посочена върху енергийните етикети. 
            
            
               Що се отнася до ремонтопригодността на продуктите, участниците определиха предимно като „много важен“ до „важен“ (в диапазона 62 % — 68 %)
                  14
                всеки от следните фактори: гаранция, наличието на резервни части и пълно ръководство за ремонт и техническо обслужване. Срокът за доставка беше определен като „много важен“ до „важен“ от 56 % от участниците. 
            
            
               2.4.2. Консултация с малки и средни предприятия (МСП)
                  15
                
            
            
               Една от целите на откритата обществена консултация беше да се събере конкретна обратна информация относно ролята и значимостта на МСП на пазара и да се разбере как МСП гледат на екологичното въздействие на тези шест продуктови групи. 
            
            
               Приблизително 10,5 % от отговорите бяха от МСП. МСП посочиха, че са запознати с изискванията за екопроектиране и енергиен етикет, приложими за продуктите, с които се занимават. Въпреки това повечето МСП отказаха да отговорят (90 %) или отговориха с „не знам/без мнение“ (6 %) на въпроса относно: i) потенциалното въздействие върху техните предприятия per se; ii) потенциалното въздействие върху МСП в сравнение с по-големите предприятия; и iii) въвеждането на изисквания за ресурсна ефективност в преразгледаните регламенти за екопроектирането и енергийното етикетиране. От МСП, които все пак дадоха мнение, само 3—4 % считаха, че въздействията може да са отрицателни, и около 1 % смятаха, че ще има положителни ефекти.
            
            
               2.4.3. Отговори относно домакинските съдомиялни машини
            
            
               От участниците, които отговориха на техническите въпроси за домакинските съдомиялни машини, едва половината (около 47 %) знаеха, че съдомиялните машини трябва да отговарят на минимални изисквания за ефективност на почистване, което означава, че съответно предварително изплакване не е необходимо. Приблизително 30 % от отговорилите бяха наясно, че програмите на съдомиялните машини с по-голямо времетраене най-често използват по-малко енергия, отколкото по-кратките програми (забележка: около 20 % не знаеха това, а други 51 % или не дадоха отговор, или отговориха с „не знам/без отговор“). 
            
            
               Що се отнася до информацията, която трябва да бъде показвана върху енергийния етикет, около 50 % от участниците считат, че информацията относно комбинацията от време и консумация на енергия от съдомиялните машини трябва да бъде по-ясна.
            
            
               За оценяване на работните показатели на домакинските съдомиялни машини отговорилите са счели включването на следните аспекти като „важно“ или „много важно“
                  16
               : 
            
            
               –най-често използвани програми (45 %);
            
            
               –най-енергоемки програми (35 %);
            
            
               –времетраене на програмата (34 %); както и
            
            
               –режими на работа при ниска консумация на енергия (33 %). 
            
            
               Потребителите смятат също така, че най-важните параметри, които следва да бъдат включени в енергийния етикет, са: консумация на вода, консумация на енергия и енергийна ефективност. Тази група от параметри беше последвана от втора група, включваща: излъчван шум, капацитет (брой чинии и чаши и т.н.) и комбинираните параметри на почистване и подсушаване. 
            
            
               Що се отнася до аспектите, свързани с ефективното използване на материалите, в предоставените отговори като „важни“ и „много важни“ бяха определени следните фактори: 
            
            
               –кратки срокове за ремонт (40 %);
            
         
         
            
               –гаранция след ремонта (38 %);
            
            
               –подробна оферта за пълен ремонт (37 %);
            
            
               –списък с резервни части и инструкции за самостоятелна поправка (36 %);
            
            
               –списък на сертифицираните сервизи (35 %). 
            
            
               Ако за всеки от тези отговори се включи категорията „донякъде важно“, във всеки случай това добавя допълнително 9 % — 11 % от отговорилите.
            
            
               Двата най-често давани отговора на въпроса за какъв период от време се очаква резервните части да са на разположение за съдомиялни машини бяха: повече от 10 години (около 32 % от отговорилите) и между 5 и 10 години (около 20 %). По-малко от 2,5 % от отговорилите посочиха 5 години или по-малко. (регистрирани бяха 9 % отговори „не знам / без отговор“ и около 37 % не дадоха отговор).
            
            
               2.5. Проучване сред потребителите по отношение на енергийния етикет
            
            
               В допълнение към подготвителното проучване и откритата обществена консултация беше направено специално проучване сред потребителите
                  17
               , чрез което Комисията да получи информация относно въздействието на възможните различни икони и оформления на преразгледаните енергийни етикети за домакински съдомиялни машини върху разбирането и избора на потребителите. Проучването беше проведено в седем държави, които общо обхващат 39,7 % от населението на ЕС. Във всяка държава в проучването се включиха приблизително 1350 отговорили лица — представително на национално ниво за населението на всяка държава с квоти по възраст и пол. Проучването приключи през юли 2018 г.
            
            
               Беше изпитано ново оформление на етикета с различни икони, представящи специални характеристики на продукта:
            
            
               ·повечето от представените характеристики са включени също така в настоящите енергийни етикети, а именно консумация на енергия, консумация на вода, номинален капацитет (от гледна точка на брой комплекти за съдомиялните машини) и ниво на шума. В този нов етикет обаче консумацията на енергия и вода беше указана за цикъл и се придружава от посочване на изпитаната програма; 
            
            
               ·освен това новото предложение включва добавянето на нова икона, указваща времетраенето на (изпитаната) програма;
            
            
               ·накрая, някои икони, които понастоящем са включени в енергийните етикети, вече не са част от новия изпитван етикет, а именно иконите, указващи ефективността на подсушаване на съдомиялните машини.
            
            
               Целта на проучването беше да се проверят отговорите на потребителите по отношение на:
            
            
               ·разбирането на потребителите на специалните икони, предназначени за указване на предложените продуктови характеристики;
            
            
               ·разбирането на потребителите за целия етикет (например как различните елементи са свързани един с друг);
            
            
               ·възприеманата значимост на продуктовите характеристики, които се предлага да бъдат включени в предложения нов етикет;
            
            
               ·доколко на потребителите им липсва информацията, която понастоящем фигурира върху етикетите, но не е включена в предложените нови етикети;
            
            
               ·въздействието на етикетите (в сравнение с друга продуктова информация) върху поведението на потребителите при избора.
            
            
               За всички характеристики (т.е. консумация на вода, капацитет на зареждане, времетраене на програмата и ниво на шума) по-голямата част от отговорилите считаха за важно тази информация да е включена в енергийния етикет.
            
            
               Що се отнася до консумацията на вода, броя на комплектите, времетраенето на програмите и нивото на шума, бяха разработени и изпитани три алтернативни икони. Иконите бяха комбинирани върху енергийните етикети. За иконите, указващи консумацията на вода и нивото на шум, резултатите разкриха разлика между субективното и обективното възприемане, т.е. между обявеното разбиране и правилното установяване и отчитане на конкретна информация от етикета. 
            
         
         
            
               Иконите и елементите на оформлението, които бяха запазени в предложението за енергиен етикет, съответстват на иконите и характеристиките, които най-добре се разбират от отговорилите или, ако резултатите от проучването са неопределени (например относно шума и времетраенето на програмата) — на иконите и характеристиките, които в най-голяма степен съответстват на възприетия подход за други продуктови групи, и общото оформление на етикета.
            
            
               2.6. Оценка на въздействието 
            
            
               Когато има вероятност очакваните икономически, екологични и социални въздействия на дадено действие на ЕС да се окажат значителни, тогава се изисква оценка на въздействието. Оценка на въздействието във връзка с прегледа на Регламент (ЕС) № 1016/2010 на Комисията
                  18
                и Делегиран регламент (ЕС) № 1059/2010 на Комисията беше направена между януари и март 2018 г.
            
            
               Данните, събрани в хода на проучването във връзка с прегледа, послужиха като база за оценката на въздействието. Екипът, извършващ проучването във връзка с оценката на въздействието, събра допълнителни данни и информация и ги обсъди с отрасъла и експерти, представляващи други заинтересовани страни и държави членки. Акцентът при събирането на допълнителните данни и информация беше върху: 
            
            
               –допълнителни пазарни данни, и по-специално разликите между броя на моделите и обема на продажбите предвид класа на енергийна ефективност през периода 2003—2013 г.;
            
            
               –прецизиране на измерваните величини (преразгледан стандарт); както и
            
            
               –евентуални въздействия върху производителите.
            
            
               Преди срещата на консултативния форум бяха публикувани две първоначални оценки на въздействието
                  19
               . Те бяха за „Регулаторни мерки по отношение на прегледа на изискванията за екопроектиране на домакински съдомиялни машини“ и „Регулаторна мярка по отношение на прегледите на енергийното етикетиране на домакински съдомиялни машини според Регламент (ЕС) № 1059/2010“. И по двете първоначални оценки на въздействието беше получена обратна връзка (съответно 11 и 9 отговора). В обратната връзка като цяло изискванията за екопроектиране и енергийно етикетиране на домакински съдомиялни машини бяха подкрепени, тъй като те допринасят за намаляването на последиците от изменението на климата, помагат на гражданите на ЕС да реализират икономии от техните сметки за енергия и вода и в по-голяма степен интегрират битовите уреди в кръговата икономика чрез предложените изисквания за ремонтопригодност и рециклиране. 
            
            
               Беше получена също така обратна връзка по отношение на по-строгите изисквания за екопроектиране, свързани с минималните енергийни изисквания, програмите за изпитване и режимите на работа при ниска консумация на енергия, както и информацията, която следва да бъде включена в енергийния етикет. Обратната връзка беше съсредоточена също така върху аспектите на ресурсната ефективност, които като цяло се подкрепят, като бяха направени също така някои допълнителни предложения относно правилното им прилагане.
            
            
               При оценката на въздействието бяха разгледани следните варианти:
            
            
               –вариант на политиката О: обичайната практика, използвана като база за оценката: не се предприемат по-нататъшни действия, действащите понастоящем разпоредби относно домакинските съдомиялни машини остават без промяна;
            
            
               –вариант на политиката А: комбинации от по-амбициозни изисквания за енергийна ефективност чрез екопроектиране и енергийно етикетиране (възможни са различни сценарии);
            
            
               –вариант на политиката Б: комбинации от по-малко амбициозни изисквания за енергийна ефективност чрез екопроектиране и енергийно етикетиране (възможни са различни сценарии);
            
            
               –вариант на политиката В: в допълнение към изискванията в А и Б, изисквания за екопроектиране, свързани с ефективното използване на материалите (разгледани са три сценария).
            
            
               Най-ефикасният вариант, що се отнася до енергия, ресурсна ефективност и икономии на разходи, съчетава: i) по-строги изисквания за екопроектиране, свързани с енергийната ефективност на уреди с нормални размери за вида си чрез второ ниво на изисквания, което да влезе в сила през 2024 г.; ii) категории на енергийния етикет с малки (непропорционални) диапазони на границите на класовете; както и iii) изисквания за ефективно използване на материалите, изразяващи се в наличието на резервни части и информация за ремонт. Този вариант беше избран като предпочитаният вариант.
            
            
               Предпочитаният вариант се очаква да осигури до 2030 г.:
            
            
               –икономии на електроенергия в размер на 2,06 TWh/годишно и икономии на вода от 16 млн. m3/годишно, което представлява принос от 0,14 % към постигането на целта на ЕС за енергийна ефективност до 2030 г.;
            
            
               –намаляване на емисиите на парникови газове с 0,7 млн.т. еквивалент на CO2 годишно;
            
            
               –18 млн. евро нетни годишни икономии на разходи за потребителите (като се вземе предвид по-висока покупна цена);
            
            
               –допълнителни приходи за предприятията в размер на 4 млрд. евро годишно, което води до 11 000 допълнителни работни места в производствения сектор на ЕС и 34 000 в сектора на търговията на дребно;
            
         
         
            
               –подпомагане на конкурентоспособността и водещата роля на ЕС като производител на висококачествена продукция;
            
            
               –повече иновации за по-ефективни съдомиялни машини; както и
            
            
               –по-високи приходи и печалби за независими дружества (като МСП), които работят в областта на ремонта и обновяването на продукти.
            
            
               Докладът относно оценката на въздействието беше представен на Комитета за регулаторен контрол на Комисията и обсъден от него на 13 юни 2018 г. Комитетът даде положително становище с особено мнение. Основните забележки, отбелязани от Комитета и включени в окончателната версия на оценката на въздействието, са следните:
            
            
               –докладът не представя достатъчно прозрачно сравнително малкото значение на инициативата от гледна точка на нейния принос към постигането на целите на ЕС до 2030 г. във връзка с енергията и климата;
            
            
               –изборът на предпочитан вариант не е достатъчно добре обоснован. Не е ясно как с доклада се постига баланс между енергийната ефективност, кръговата икономика и предпочитанията на потребителите;
            
            
               –докладът не интегрира изцяло аспектите на кръговата икономика и то по съгласуван начин за всички продукти, които подлежат на изискванията за екопроектиране. В него също така не се прави оценка на тяхното въздействие;
            
            
               –докладът не представя достатъчно прозрачно елементите, които вече са били съгласувани, и решенията, които предстои да бъдат взети на политическо равнище. 
            
            
               Докладът относно оценката на въздействието беше изменен, за да бъдат отчетени коментарите на Комитета. По-специално бяха добавени нови раздели относно „необходимостта от предприемането на действия“ и „въпросите, които не подлежат на оценка“, а представянето на аспектите на кръговата икономика, на методическите допускания и на предпочитания вариант беше значително разширено.
            
            
               2.7. Механизъм за обратна връзка
            
            
               Бяха получени коментари от седем държави — членки на ЕС, и от една държава извън ЕС чрез механизма на обратна връзка на портала за по-добро регулиране. Коментарите бяха свързани с изискванията относно наименованията на програмите, с нивото на изисквания за енергийна ефективност, достъпността и сроковете за доставка на резервни части, разглобяването на компоненти при рециклиране и необходимите инструменти, съдържанието на енергийния етикет и графичните елементи, включени в изискванията за продажби от разстояние.
            
            
               За всички коментари бе докладвано на Регулаторния комитет по екопроектиране и на експертната група по енергийно етикетиране, като те бяха взети предвид при обсъжданията и финализирането на проектите за регламенти.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               3.1. Обобщение на предложението за Регламент за енергийния етикет
            
            
               Регламентът за енергийния етикет на съдомиялните машини се основава на предпочитания вариант, установен в доклада относно оценката на въздействието. Целите за постигане на големи икономии на енергия и вода, за улесняване на ремонта и рециклирането и за превръщане на стандартната програма в по-привлекателна за потребителите са балансирани с целите за запазване на достъпността на продуктите и конкурентоспособността на отрасъла.
            
            
               Информация върху етикета: 
            
            
               1)код QR за връзка към информацията за модела в продуктовата база данни; 
            
            
               2)етикет с преобразувана скала, като се въвеждат класове от A до G в съответствие с Регламент (ЕС) 2017/1369;
            
            
               3)консумация на енергия при програмата „еко“ за 100 цикъла;
            
            
               4)номинален капацитет в стандартни комплекти за програмата „еко“;
            
         
         
            
               5)консумация на вода при програмата „еко“ в литри на цикъл;
            
            
               6)времетраене на програмата „еко“ в чч:мм;
            
            
               7)класове на излъчван въздушен шум и стойности в dB(A).
            
            
               3.2. Измервания и изчисления
            
            
               Съответните продуктови параметри следва да се измерват и изчисляват чрез използване на надеждни, точни и възпроизводими методи. Производителите може да прилагат измервателни и изчислителни методи и хармонизирани стандарти, установени в съответствие с член 13 от Регламент (ЕС) 2017/1369, веднага щом бъдат приети и справочна информация за тях бъде публикувана за тази цел в Официален вестник на Европейския съюз. Тези методи са специално разработени, за да бъдат надеждни, точни и възпроизводими. Изисквания за изчисляването на индекса за енергийна ефективност са определени в приложение IV към Регламента за енергийния етикет.
            
            
               Европейският комитет за стандартизация в електротехниката (Cenelec) следва да адаптира настоящите стандарти за измерване, предоставящи надлежни методи за измерване за всички домакински съдомиялни машини, попадащи в обхвата на предложената мярка.
            
            
               3.3. Процедура за проверка с цел надзор върху пазара
            
            
               Когато органите на държавите членки извършват проверките с цел надзор на пазара в съответствие с член 8 от Регламент (ЕС) 2017/1369, те трябва да прилагат процедурата за проверка съгласно изискванията, предвидени в приложение IX към преразгледания Регламент за енергийния етикет на домакински съдомиялни машини.
            
            
               Контролните допустими отклонения, определени в посоченото приложение, се отнасят само за параметрите, измерени при проверка от органите на държавите членки, и не могат да бъдат използвани от производителя или вносителя като разрешено отклонение при определянето на стойностите в техническата документация. 
            
            
               3.4. Дата за оценка и евентуално преразглеждане
            
            
               Преглед на преразгледания регламент трябва да се направи в рамките на 6 години след влизането му в сила.
            
            
               Основните аспекти за прегледа са: 
            
            
               –потенциала за подобрение по отношение на консумацията на енергия, функционалните и екологичните характеристики на домакинските съдомиялни машини;
            
            
               –ефективността на съществуващите мерки за постигането на промени в поведението на крайните потребители, а именно да купуват уреди и използват програми с по-висока енергийна и ресурсна ефективност; 
            
            
               –възможността да постигане на целите на кръговата икономика.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 11.3.2019 година
            
            
               за допълнение на Регламент (ЕС) 2017/1369 на Европейския парламент и 
                  на Съвета по отношение на енергийното етикетиране на домакински съдомиялни машини
                  и за отмяна на Делегиран регламент (ЕС) № 1059/2010 на Комисията
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
         
         
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2017/1369 на Европейския парламент и на Съвета от 4 юли 2017 г. за определяне на нормативна рамка за енергийно етикетиране и за отмяна на Директива 2010/30/ЕС
                  20
               , и по-специално член 11, параграф 5 и член 16 от него, 
            
            
               като има предвид, че:
            
            
               (1)Според Регламент (ЕС) 2017/1369 на Европейския парламент и на Съвета Комисията е оправомощена да приема делегирани актове по отношение на етикетирането или преобразуването на скалата за етикетирането на продуктови групи, които имат значителен потенциал за икономии на енергия, а в някои случаи и на други ресурси.
            
            
               (2)Разпоредбите относно енергийното етикетиране на домакински съдомиялни машини бяха определени с Делегиран регламент (ЕС) № 1059/2010 на Комисията
                  21
               .
            
            
               (3)В Съобщение на Комисията СOM(2010)773 final
                  22
                (Работен план за екопроектирането), изготвено от Комисията в изпълнение на член 16, параграф 1 от Директива 2009/125/ЕО на Европейския парламент и на Съвета
                  23
               , са определени работните приоритети съгласно рамката за екопроектиране и енергийно етикетиране за периода 2016—2019 г. В работния план за екопроектирането са определени продуктовите групи, свързани с енергопотреблението, които трябва да бъдат считани за приоритетни при предприемането на подготвителни проучвания и евентуалното приемане на мерки за изпълнение, както и при прегледа на Регламент (ЕО) № 1016/2010 на Комисията
                  24
                и Делегиран регламент (ЕО) № 1059/2010 на Комисията.
            
            
               (4)Мерките от работния план за екопроектирането имат прогнозен потенциал да допринесат за годишни икономии на крайното потребление от общо над 260 TWh през 2030 г., което съответства на намаляване на емисиите на парникови газове с приблизително 100 млн. тона годишно през 2030 г. Домакинските съдомиялни машини са една от продуктовите групи, посочени в работния план, с приблизителни годишни икономии на електроенергия от 2,1 TWh, което води до намаляване на емисиите на парникови газове с 0,7 млн.т. еквивалент на CO2 годишно, и очаквани икономии на вода от 16 млн. m3 през 2030 г.
            
            
               (5)Домакинските съдомиялни машини са сред продуктовите групи, посочени в член 11, параграф 5, буква б) от Регламент (ЕС) 2017/1369, за които Комисията следва да приеме делегиран акт за въвеждането на етикет с преобразувана скала от A до G.
            
            
               (6)Комисията преразгледа Регламент (ЕС) № 1059/2010, както това се изисква в член 7 от него и анализира техническите, екологичните и икономическите аспекти, както и въздействието от поведението на потребителите. Прегледът беше извършен в тясно сътрудничество със заинтересованите страни от Съюза и трети държави. Резултатите от прегледа бяха обявени публично и представени на консултативния форум, създаден с член 14 от Регламент (ЕС) 2017/1369. 
            
            
               (7)Според заключението от прегледа е необходимо да се въведат преразгледани изисквания за енергийно етикетиране на домакински съдомиялни машини.
            
            
               (8)Небитовите съдомиялни машини имат различни характеристики и приложения. Те са предмет на други регулаторни актове, по-специално на Директива 2006/42/ЕО на Европейския парламент и на Съвета
                  25
               , и не следва да бъдат включени в обхвата на настоящия регламент. Настоящият регламент за домакинските съдомиялни машини следва да се прилага по отношение на съдомиялни машини с едни и същи технически характеристики, независимо от параметрите на настройване, при които те се използват. 
            
            
               (9)Екологичните аспекти на домакинските съдомиялни машини, които за целите на настоящия регламент са определени за важни, са консумацията на енергия и вода на етапа на използване, генерирането на отпадъци в края на жизнения цикъл, емисиите във въздуха и водата на етапа на производство вследствие на добива и преработването на суровините и на етапа на използване вследствие на консумацията на електроенергия. 
            
            
               (10)От прегледа става ясно, че консумацията на електроенергия и вода от домакинските съдомиялни машини може допълнително да бъде намалена чрез прилагането на мерки за енергийно етикетиране, насочени към по-доброто разграничаване между продуктите. Това следва да стимулира доставчиците допълнително да подобряват енергийната и ресурсната ефективност на домакинските съдомиялни машини, като в същото време се ускори пренасочването на пазара към по-ефективни технологии.
            
            
               (11)Енергийното етикетиране на домакинските съдомиялни машини дава възможност на потребителите да вземат информирани решения за избор на уреди с по-висока енергийна и ресурсна ефективност. Разбирането и важността на информацията, която е предоставена върху етикета, са потвърдени чрез специално проучване сред потребителите в съответствие с член 14, параграф 2 от Регламент (ЕС) 2017/1369.
            
            
               (12)На домакинските съдомиялни машини, които се излагат на търговски панаири, следва да бъде поставен енергийният етикет, ако първата бройка от модела вече е била пусната на пазара или се пуска на пазара на търговския панаир.
            
            
               (13)Съответните продуктови параметри следва да се измерват чрез използване на надеждни, точни и възпроизводими методи. При тези методи следва да се отчитат признатите най-съвременни измервателни методи, включително, когато са налични, хармонизирани стандарти, приети от европейските органи по стандартизация, както са изброени в приложение I към Регламент (ЕС) № 1025/2012 на Европейския парламент и на Съвета.
                  26
               .
            
            
               (14)Като се отчита растежът на продажбите на продукти, свързани с енергопотреблението, чрез онлайн магазини и платформи за продажби по интернет, а не директно от доставчици, следва да се поясни, че доставчиците на услуги от онлайн магазини и платформи за продажби по интернет следва да бъдат отговорни за показването на предоставения от доставчика етикет в близост до цената. Те следва да информират доставчика за това задължение, но не следва да са отговорни за точността или съдържанието на предоставените етикет и продуктов информационен лист. По силата на член 14, параграф 1, буква б) от Директива 2000/31/ЕО на Европейския парламент и на Съвета
                  27
                за електронната търговия обаче такива интернет платформи за хостинг следва да действат експедитивно за отстраняване или блокиране на достъпа до информацията за въпросния продукт, ако са запознати с несъответствието (например липсващ, непълен или неточен етикет или продуктов информационен лист), например ако са информирани от органа за надзор на пазара. За доставчик, който продава директно на крайните потребители чрез собствения си уебсайт, са в сила задълженията за продажбите от разстояние, посочени в член 5 от Регламент (ЕС) 2017/1369.
            
            
               (15)Мерките, предвидени в настоящия регламент, бяха обсъдени от консултативния форум и с експертите от държавите членки в съответствие с член 17 от Регламент (ЕС) 2017/1369.
            
            
               (16)Регламент (ЕС) № 1059/2010 следва да бъде отменен,
            
            
               ПРИЕ НАСТОЯЩИЯ РЕГЛАМЕНТ:
            
         
         
            
               Член 1
               Предмет и приложно поле
            
            
               1.С настоящия регламент се въвеждат изисквания за етикетирането и предоставянето на допълнителна продуктова информация за домакински съдомиялни машини, захранвани от електрическата мрежа, включително за вградени домакински съдомиялни машини, и за домакински съдомиялни машини, захранвани от електрическата мрежа, които могат да бъдат захранвани и от акумулаторни батерии. 
            
            
               2.Настоящият регламент не се прилага за:
            
            
               а)съдомиялни машини в обхвата на Директива 2006/42/ЕО;
            
            
               б)захранвани от акумулаторни батерии домакински съдомиялни машини, които могат да бъдат свързани към електрическата мрежа посредством преобразувател на променлив ток в постоянен ток, закупен отделно от домакинската съдомиялна машина. 
            
            
               Член 2
               Определения
            
            
               За целите на настоящия регламент се прилагат следните определения:
            
            
               1)„мрежа“ или „електрическа мрежа“ означава захранване от електроснабдителната мрежа с 230 (± 10 %) волта променливо напрежение с честота 50 Hz; 
            
            
               2)„домакинска съдомиялна машина“ означава машина, която почиства и изплаква съдове и прибори за хранене и за която производителят е обявил в декларацията за съответствие, че съответства на Директива 2014/35/ЕС на Европейския парламент и на Съвета
                  28
                или на Директива 2014/53/ЕС на Европейския парламент и на Съвета
                  29
               ; 
            
            
               3)„вградена домакинска съдомиялна машина“ означава домакинска съдомиялна машина, която е проектирана, изпитана и предлагана на пазара изключително с цел: 
            
            
               а)монтиране в ниша или ограждане (отгоре, отдолу и отстрани) с панели; 
            
            
               б)здраво закрепване към страничните, горната или долната страна на нишата или панелите; както и
            
            
               в)оборудване с неразделна заводска лицева част или с лицева част по желание на клиента.
            
            
               4)„място на продажба“ означава място, където домакинските съдомиялни машини се излагат или предлагат за продажба, дават се под наем или се предлагат на изплащане.
            
            
               За целите на приложенията към настоящия регламент в приложение I са дадени допълнителни определения.
            
            
               Член 3
               Задължения на доставчиците
            
            
               1.Доставчиците гарантират, че:
            
            
               а)всяка домакинска съдомиялна машина се доставя с отпечатан етикет във формата, посочен в приложение III;
            
            
               б)параметрите на продуктовия информационен лист, посочени в приложение V, са въведени в продуктовата база данни;
            
            
               в)ако това бъде изрично поискано от търговеца, продуктовият информационен лист се предоставя на хартиен носител;
            
         
         
            
               г)съдържанието на техническата документация, определено в приложение VI, се въвежда в продуктовата база данни;
            
            
               д)във всички визуални реклами за конкретен модел домакинска съдомиялна машина се посочва класът на енергийна ефективност на този модел и диапазонът от класове на енергийна ефективност от етикета в съответствие с приложение VII и приложение VIII;
            
            
               е)във всички технически рекламни материали, отнасящи се за конкретен модел домакинска съдомиялна машина, включително в интернет, в които са описани нейните специфични технически параметри, се посочва класът на енергийна ефективност на този модел и диапазонът от класове на енергийна ефективност от етикета в съответствие с приложение VII;
            
            
               ж)за всеки модел домакинска съдомиялна машина на търговците се предоставя електронен етикет във формата и с информацията, посочени в приложение III; 
            
            
               з)за всеки модел домакинска съдомиялна машина на търговците се предоставя електронен продуктов информационен лист, съответстващ на изискванията в приложение V.
            
            
               2.Класът на енергийна ефективност и класът на излъчван въздушен шум са определени в приложение II и се изчисляват в съответствие с приложение IV.
            
            
               Член 4
               Задължения на търговците
            
            
               Търговците гарантират, че:
            
            
               а)всяка домакинска съдомиялна машина на мястото на продажба, включително на търговски панаири, има етикет, предоставен от доставчиците в съответствие с член 3, параграф 1, буква а), като етикетът за уредите за вграждане се поставя по такъв начин, че да бъде ясно видим, а за всички домакински съдомиялни машини — по такъв начин, че да бъде ясно видим на външната предна или горна страна на домакинската съдомиялна машина;
            
            
               б)в случай на продажби от разстояние етикетът и продуктовият информационен лист се предоставят в съответствие с приложения VII и VIII;
            
            
               в)във всички визуални реклами за конкретен модел домакинска съдомиялна машина се посочва класът на енергийна ефективност на този модел и диапазонът от класове на енергийна ефективност от етикета в съответствие с приложение VII;
            
            
               г)във всички технически рекламни материали, отнасящи се за конкретен модел домакинска съдомиялна машина, включително в интернет, в които са описани нейните специфични технически параметри, се посочва класът на енергийна ефективност на този модел и диапазонът от класове на енергийна ефективност от етикета в съответствие с приложение VII.
            
            
               Член 5
               Задължения на интернет платформите за хостинг 
            
            
               Когато доставчик на услуги за хостинг, посочен в член 14 от Директива 2000/31/ЕО на Европейския парламент и на Съвета, разрешава директната продажба на домакински съдомиялни машини чрез своя интернет уебсайт, доставчикът на услуги осигурява показването на електронния етикет и електронния продуктов информационен лист, предоставени от търговеца, чрез механизъм за визуализиране в съответствие с разпоредбите на приложение VIII и информира търговеца за задължението да ги показва.
            
            
               Член 6
               Методи за измерване
            
            
               Информацията, предоставя в съответствие с членове 3 и 4, трябва да е получена чрез надеждни, точни и възпроизводими измервателни и изчислителни методи, които са съобразени с признатите съвременни измервателни и изчислителни методи, определени в приложение IV.
            
            
               Член 7
               Процедура за проверка с цел надзор върху пазара
            
            
               Държавите членки прилагат процедурата за проверка, определена в приложение ІX към настоящия регламент, когато извършват проверките с цел надзор върху пазара, посочени в член 8, параграф 3 от Регламент (ЕС) 2017/1369.
            
            
               Член 8
               Преразглеждане
            
            
               Комисията преразглежда настоящия регламент с оглед на техническия напредък и представя резултатите от това преразглеждане пред консултативния форум, включително, ако е целесъобразно, проект на предложение за промени, не по-късно от [До Службата за публикации — моля да въведете датата, която се пада шест години след деня на влизане в сила на настоящия регламент]. 
            
         
         
            
               При преразглеждането се прави по-специално оценка на:
            
            
               а)потенциала за подобрение по отношение на консумацията на енергия, функционалните и екологичните характеристики на домакинските съдомиялни машини;
            
            
               б)ефективността на съществуващите мерки за постигането на промени в поведението на крайните потребители, а именно да купуват уреди и използват програми с по-висока енергийна и ресурсна ефективност; 
            
            
               в)възможността да постигане на целите на кръговата икономика. 
            
            
               Член 9
               Отмяна
            
            
               Регламент (ЕО) № 1059/2010 се отменя, считано от 1 март 2021 г.
            
            
               Член 10
               Преходни мерки
            
            
               От [До Службата за публикации — моля да въведете датата на влизане в сила на настоящия регламент] до 28 февруари 2021 г. продуктовият фиш, който се изисква съгласно член 3, буква б) от Регламент (ЕС) № 1059/2010, може да бъде предоставян посредством продуктовата база данни, вместо да се предоставя на хартиен носител заедно с продукта. В такъв случай доставчикът гарантира, че при изрично искане на търговеца продуктовият фиш се предоставя на хартиен носител.
            
            
               Член 11
               Влизане в сила и прилагане
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Той се прилага от 1 март 2021 г. Независимо от това член 10 се прилага от [До Службата за публикации — моля да посочите деня на влизане в сила на настоящия регламент], а член 3, параграф 1, букви а), б) и в) се прилагат от 1 ноември 2020 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 11.3.2019 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (ОВ L 285, 31.10.2009 г., стр. 10).
               
               
                  
                     (2)
                  
                        Регламент (ЕС) 2017/1369 на Европейския парламент и на Съвета от 4 юли 2017 г. за определяне на нормативна рамка за енергийно етикетиране и за отмяна на Директива 2010/30/ЕС (OВ L 198, 28.7.2017 г., стр. 1).
               
               
                  
                     (3)
                  
                        Затваряне на цикъла — план за действие на ЕС за кръговата икономика, COM(2015) 614 final, Брюксел, 2.12.2015 г.
               
               
                  
                     (4)
                  
                        Делегиран регламент (ЕС) № 1059/2010 на Комисията от 28 септември 2010 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на домакински съдомиялни машини (ОВ L 314, 30.11.2010 г., стр. 1).
               
               
                  
                     (5)
                  
                        Регламент (ЕО) № 1275/2008 на Комисията от 17 декември 2008 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране към електрическото и електронното битово и офис оборудване във връзка с консумацията му на електроенергия в режим „в готовност“, режим „изключен“ и мрежови режим на готовност (ОВ L 339, 18.12.2008 г., стр. 45).
               
               
                  
                     (6)
                  
                        Директива 2014/35/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на електрически съоръжения, предназначени за използване в определени граници на напрежението (ОВ L 96, 29.3.2014 г., стр. 357).
               
               
                  
                     (7)
                  
                        Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
               
               
                  
                     (8)
                  
                        Директива 2014/30/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно електромагнитната съвместимост (преработен текст) (ОВ L 96, 29.3.2014 г., стр. 79).
               
               
                  
                     (9)
                  
                        Директива 2012/19/ЕС на Европейския парламент и на Съвета от 4 юли 2012 г. относно отпадъци от електрическо и електронно оборудване (ОЕЕО) (ОВ L 197, 24.7.2012 г., стр. 38).
               
               
                  
                     (10)
                  
                        Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (ОВ L 174, 1.7.2011 г., стр. 88).
               
               
                  
                     (11)
                  
                        Подготвително проучване върху екопроектирането и енергийния етикет на съдомиялните машини, на разположение на следния адрес: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Методика за екопроектиране на продукти, свързани с енергопотреблението (MEErP) — част 2, VHK за Европейската комисия, 2011 г.
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_bg
               
               
                  
                     (14)
                  
                        Скалата варира от „маловажно“, „донякъде важно“, „важно“, „много важно“, „не знам“ или „без мнение“ и „без отговор“.
               
               
                  
                     (15)
                  
                        МСП < 250 служители.
               
               
                  
                     (16)
                  
                        Използваната скала за отговор включваше следните възможни оценки: „маловажно“, „донякъде важно“, „важно“, „много важно“, „не знам“ или „без мнение“ и „без отговор“.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Study on consumer understanding of draft energy labels for household washing machines, household washer-dryers and household dishwashers“ („Проучване за разбирането на потребителите по отношение на проектите на енергийни етикети за домакински перални машини, домакински перални и перални със сушилня и домакински съдомиялни машини“), CentERdata., юли 2018 г., възложено от ЕК под № FWC ENER/C3/2015-631/04.
               
               
                  
                     (18)
                  
                        Регламент (ЕС) № 1016/2010 на Комисията от 10 ноември 2010 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на домакински съдомиялни машини (ОВ L 293, 11.11.2010 г., стр. 31).
               
               
                  
                     (19)
                  
                        Регистрирани под справочни номера ARES (2018) 476416 и ARES (2018) 476380.
               
               
                  
                     (20)
                  
                        ОВ L 198, 28.7.2017 г., стр. 1.
               
               
                  
                     (21)
                  
                        Делегиран регламент (ЕС) № 1059/2010 на Комисията от 28 септември 2010 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на домакински съдомиялни машини (ОВ L 314, 30.11.2010 г., стр. 1).
               
               
                  
                     (22)
                  
                        Съобщение на Комисията. Работен план за екопроектирането за периода 2016—2019 г. (COM(2016)773 final, Брюксел, 30.11.2016 г.).
               
               
                  
                     (23)
                  
                        Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението (ОВ L 285, 31.10.2009 г., стр. 10).
               
               
                  
                     (24)
                  
                        ОВ L 293, 11.11.2010 г., стр. 31.
               
               
                  
                     (25)
                  
                        Директива 2006/42/ЕО на Европейския парламент и на Съвета от 17 май 2006 г. относно машините (ОВ L 157, 9.6.2006 г., стр. 24).
               
               
                  
                     (26)
                  
                        Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (ОВ L 316, 14.11.2012 г., стр. 12).
               
               
                  
                     (27)
                  
                        Директива 2000/31/ЕО на Европейския парламент и на Съвета от 8 юни 2000 г. за някои правни аспекти на услугите на информационното общество, и по-специално на електронната търговия на вътрешния пазар (Директива за електронната търговия) (ОВ L 178, 17.7.2000 г., стр. 1).
               
               
                  
                     (28)
                  
                        Директива 2014/35/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на електрически съоръжения, предназначени за използване в определени граници на напрежението (ОВ L 96, 29.3.2014 г., стр. 357).
               
               
                  
                     (29)
                  
                        Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
               
            
      
    ---documentbreak--- 
      
         
         
            
               ПРИЛОЖЕНИЕ I
               Определения, валидни за приложенията
            
            
               Прилагат се следните определения:
            
            
               1)„индекс за енергийна ефективност“ (EEI) означава отношението на консумацията на енергия при програмата „еко“ към консумацията на енергия при стандартната програма; 
            
            
               2)„консумация на енергия при програмата „еко“ (EPEC) означава консумацията на енергия от домакинска съдомиялна машина при програмата „еко“, изразена в киловатчасове за цикъл;
            
            
               3)„консумация на енергия при стандартната програма“ (SPEC) означава консумацията на енергия като база в зависимост от номиналния капацитет на домакинската съдомиялна машина, изразена в киловатчасове за цикъл; 
            
            
               4)„програма“ означава последователност от операции, които са определени предварително и са обявени от доставчика като подходящи за посочените степени на замърсяване или видове зареждане, или и за двете;
            
            
               5)„цикъл“ означава пълен процес на почистване, изплакване и подсушаване, както е определен за избраната програма, който включва серия от операции до преустановяването на всякаква дейност;
            
            
               6)код „бърз отговор“ (QR — quick response) означава матричен баркод, включен в енергийния етикет на даден модел на продукт, който съдържа връзка към информацията за този модел в публичната част на продуктовата база данни;
            
            
               7)„комплект“ (ps) означава набор от съдове и прибори за хранене за използване от едно лице, без да се включват приборите за сервиране;
            
            
               8)„прибори за сервиране“ означава изделия за приготвяне и сервиране на храна, които може да включват тенджери, купи за сервиране, ножове и прибори за сервиране и поднос;
            
            
               9)„номинален капацитет“ означава максималният брой на комплектите, заедно с приборите за сервиране, които могат да бъдат почистени, изплакнати и подсушени от домакинската съдомиялна машина за един цикъл, когато са заредени в нея в съответствие с инструкциите на доставчика;
            
            
               10)„консумация на вода при програмата „еко“ (EPWC) означава консумацията на вода от домакинска съдомиялна машина при програмата „еко“, изразена в литри за цикъл;
            
            
               11)„индекс за ефективност на почистване (IC) означава отношението на ефективността на почистване на дадена домакинска съдомиялна машина към ефективността на почистване на еталонна домакинска съдомиялна машина;
            
            
               12)„индекс за ефективност на подсушаване (ID) означава отношението на ефективността на подсушаване на дадена домакинска съдомиялна машина към ефективността на подсушаване на еталонна домакинска съдомиялна машина; 
            
            
               13)„времетраене на програмата“ (Tt) означава времето, изтекло от стартирането на избраната програма, с изключение на програмирано от потребителя отлагане на старта, докато бъде указан краят на програмата и потребителят получи достъп до заредените съдове и прибори;
            
            
               14)„еко“ означава наименованието на програмата на домакинска съдомиялна машина, която е обявена от производителя като подходяща за почистването на нормално замърсени съдове и прибори за хранене и за която се отнася информацията от енергийния етикет и продуктовия информационен лист; 
            
            
               15)„режим „изключен“ означава състояние, при което домакинската съдомиялна машина е свързана към захранващата електрическа мрежа, но не предлага никакви функции; следните състояния също се считат за режим „изключен“: 
            
            
               а)състоянията, осигуряващи само индикация за режим „изключен“;
            
            
               б)състоянията, осигуряващи само функции, чиято цел е да осигурят електромагнитна съвместимост в съответствие с Директива 2014/30/ЕО на Европейския парламент и на Съвета
                  1
               ;
            
         
         
            
               16)„режим на готовност“ означава състояние, при което домакинската съдомиялна машина е свързана към захранващата електрическа мрежа и предлага само следните функции, като това състояние може да продължи неопределено време: 
            
            
               а)функция за повторно активиране или функция за повторно активиране и само индикация за това, че функцията за повторно активиране е задействана, и/или
            
            
               б)функция за повторно активиране посредством връзка към мрежа; и/или
            
            
               в)визуализиране на информация или състояние; и/или
            
            
               г)функция за откриване с цел предприемане на извънредни мерки;
            
            
               17)„мрежа“ означава комуникационна инфраструктура с топология от връзки, архитектура, включително физическите компоненти, принципи на организация, комуникационни процедури и формати (протоколи); 
            
            
               18)„отложен старт“ означава състояние, при което потребителят е избрал определено отлагане на началото на цикъла на избраната програма;
            
            
               19)„гаранция“ означава всеки ангажимент от страна на търговец на дребно или на доставчик към потребителя да:
            
            
               а)се възстанови заплатената цена; или
            
            
               б)се заменят, ремонтират или обслужат домакинските съдомиялни машини по определен начин, ако не отговарят на спецификациите, определени в гаранционната карта или в съответната реклама;
            
            
               20)„механизъм за визуализиране“ означава всеки екран, включително сензорен екран или приспособление въз основа на друга технология за визуализиране, използвани за показване на потребителите на съдържание от интернет;
            
            
               21)„вложено показване“ означава графичен интерфейс, чрез който се осъществява достъп до изображение или до набор от данни посредством щракване с мишката върху друго изображение или набор от данни, преминаване с курсора на мишката върху тях или сензорноекранно им разширяване; 
            
            
               22)„сензорен екран“ означава екран, който реагира на докосване, като например екранът на таблет, комбиниран таблет или смартфон; 
            
            
               23)„алтернативен текст“ означава текст, представен като алтернатива на графично изображение, даващ възможност информацията да бъде представена в неграфична форма, в случай че устройствата за визуализиране не могат да възпроизведат графиката, или като помощно средство за осигуряване на достъпност, например в ролята на входни данни в приложения за гласов синтез.
            
            
               ПРИЛОЖЕНИЕ II
            
            
               А. Класове на енергийна ефективност 
            
            
               Класът на енергийна ефективност на дадена домакинска съдомиялна машина се определя въз основа на нейния индекс за енергийна ефективност (EEI) съгласно посоченото в таблица 1.
            
            
               EEI на домакинска съдомиялна машина се изчислява съгласно приложение IV.
            
            
               Таблица 1
               Класове на енергийна ефективност
            
            
                     
                        Клас на енергийна ефективност
                     
                  
                  
                     
                        Индекс за енергийна ефективност
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               Б. Класове на излъчван въздушен шум 
            
            
               Класът на излъчван въздушен шум на дадена домакинска съдомиялна машина се определя на базата на излъчвания въздушен шум съгласно посоченото в таблица 2. 
            
            
               Таблица 2
               Класове на излъчван въздушен шум
            
            
                     
                        Клас на излъчван въздушен шум
                     
                  
                  
                     
                        Шум (dB(A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               ПРИЛОЖЕНИЕ III
               Етикет
            
            
               1.ЕТИКЕТ
            
            
               
                  
            
            
               
            
               Етикетът трябва да съдържа следната информация:
            
            
               I.код QR;
            
            
               II.име на доставчика или търговска марка;
            
            
               III.използван от доставчика идентификатор на модела; 
            
            
               IV.скала с класове на енергийна ефективност от A до G; 
            
            
               V.клас на енергийна ефективност, определен в съответствие с приложение IІ, точка А;
            
            
               VI.консумация на енергия при програмата „еко“ (EPEC) в kWh за 100 цикъла, закръглена до най-близкото цяло число;
            
            
               VII.номинален капацитет в стандартни комплекти за програмата „еко“;
            
            
               VIII.консумация на вода при програмата „еко“ (EPWC) в литри на цикъл, закръглена до първия знак след десетичната запетая;
            
            
               IXвреметраене на програмата „еко“ в часове:минути, закръглено до най-близката минута;
            
            
               X.излъчван въздушен шум, изразен в dB(A), спрямо 1 pW, и закръглен до най-близкото цяло число, както и клас на излъчвания въздушен шум, определен в съответствие с точка Б от приложение II;
            
            
               XI.номера на настоящия регламент, който е „2019/XXX“ [До Службата за публикации — моля да въведете номера на настоящия регламент тук и в десния долен ъгъл на етикета].
            
         
         
            
               
            
               2.ОФОРМЛЕНИЕ НА ЕТИКЕТА
            
            
               Задължителното оформление на етикета е представено на фигурата по-долу.
            
            
               
                  
            
            
               Като:
            
            
               а)етикетът трябва да е широк най-малко 96 mm и висок най-малко 192 mm. Когато етикетът се отпечатва в по-голям формат, съдържанието му се запазва с размери, които са пропорционални на спецификациите по-горе;
            
            
               б)фонът на етикета е 100 % бял;
            
            
               в)типографските шрифтове са Verdana и Calibri;
            
            
               г)размерите и спецификациите на елементите, от които е съставен етикетът, трябва да бъдат, както е посочено в оформлението на етикета за домакински съдомиялни машини;
            
            
               д)цветовете са по системата CMYK — синьозелен, пурпурен, жълт и черен, съгласно следния пример: 0,70,100,0: 0 % синьозелено, 70 % пурпурно, 100 % жълто, 0 % черно;
            
            
               е)етикетът трябва да отговаря на всяко от изброените по-долу изисквания (номерирането е в съответствие с фигурата по-горе): 
            
            
               цветовете на логото на ЕС са, както следва:
            
            
               –на фона: 100,80,0,0;
            
            
               –на звездите: 0,0,100,0;
            
            
               цветът на логото „energy“ е: 100,80,0,0;
            
            
               кодът QR е в 100 % черен цвят;
            
            
               името на доставчика е в 100 % черен цвят, а шрифтът е получер (удебелен) Verdana, 9 пункта;
            
            
               идентификаторът на модела е в 100 % черен цвят, а шрифтът е нормален Verdana, 9 пункта;
            
            
               скалата от A до G трябва да бъде, както следва:
            
            
               –буквите на скалата на енергийния клас са в 100 % бял цвят, а шрифтът е получер (удебелен) Calibri, 19 пункта; буквите са центрирани върху ос на 4,5 mm от лявата страна на стрелките;
            
         
         
            
               –цветовете на стрелките на скалата от A до G са, както следва:
            
            
               ·Клас A: 100,0,100,0;
            
            
               ·Клас B: 70,0,100,0;
            
            
               ·Клас C: 30,0,100,0;
            
            
               ·Клас D: 0,0,100,0;
            
            
               ·Клас E: 0,30,100,0;
            
            
               ·Клас F: 0,70,100,0;
            
            
               ·Клас G: 0,100,100,0;
            
            
               вътрешните разделителни линии са с дебелина 0,5 пункта, а цветът е 100 % черен;
            
            
               буквата на класа на енергийна ефективност е в 100 % бял цвят, а шрифтът е получер (удебелен) Calibri, 33 пункта. Стрелката за класа на енергийна ефективност и съответната стрелка от скалата от А до G се разполагат така, че върховете им да бъдат подравнени. Буквата в стрелката за класа на енергийна ефективност е разположена в центъра на правоъгълната част на стрелката, която е със 100 % черен цвят;
            
            
               шрифтът на стойността на консумацията на енергия при програмата „еко“ за 100 цикъла е получер (удебелен) Verdana, 28 пункта; шрифтът на текста „kWh“ е нормален Verdana, 18 пункта; цифрата „100“ на пиктограмата, представляваща 100 цикъла, е с нормален шрифт Verdana, 14 пункта. Стойността и мерната единица са центрирани и в 100 % черен цвят;
            
            
               пиктограмите се изобразяват, както е посочено в оформленията на етикета и както следва:
            
            
               –редовете на пиктограмите са с дебелина 1,2 пункта, като те и текстовете (числата и мерните единици) са със 100 % черен цвят;
            
            
               –текстовете под пиктограмите са с получер (удебелен) шрифт Verdana, 16 пункта, а мерната единица е с нормален шрифт Verdana, 12 пункта, като те са центрирани под пиктограмите;
            
            
               –пиктограма за излъчвания въздушен шум: броят на децибелите във високоговорителя е с получер (удебелен) шрифт Verdana, 12 пункта, като мерната единица „dB“ е с нормален шрифт Verdana, 9 пункта; диапазонът от класовете на шума (от A до D) се центрира под пиктограмата, като шрифтът на буквата на приложимия клас на шум е получер (удебелен) Verdana, 16 пункта, а шрифтът на другите букви за класовете на шума е нормален Verdana, 10 пункта;
            
            
               номерът на регламента е в 100 % черен цвят и с нормален шрифт Verdana, 6 пункта.
            
            
               ПРИЛОЖЕНИЕ IV
               Измервателни методи и изчисления
            
            
               За целите на съответствието и проверката за съответствие с изискванията на настоящия регламент измерванията и изчисленията се извършват, като се използват хармонизирани стандарти, чиито обозначителни номера са публикувани за тази цел в Официален вестник на Европейския съюз, или с използване на други надеждни, точни и възпроизводими методи, които са съобразени с общопризнатите най-съвременни методи, и са в съответствие със следните разпоредби.
            
            
               Консумацията на енергия, EEI, консумацията на вода, времетраенето на програмата, ефективността на почистване и подсушаване и излъчваният въздушен шум на даден модел домакинска съдомиялна машина се измерват и/или изчисляват с използване на програмата „еко“, като домакинската съдомиялна машина е заредена с номиналния си капацитет. Консумацията на енергия, консумацията на вода, времетраенето на програмата и ефективността на почистване и подсушаване се измерват едновременно.
            
            
               EPWC се изразява в литри на цикъл и се закръглява до първия знак след десетичната запетая.
            
         
         
            
               Времетраенето на програмата „еко“ (Tt) се изразява в часове и минути и се закръглява до най-близката минута.
            
            
               Излъчваният въздушен шум се измерва в dB(A) спрямо 1 pW и се закръглява до най-близкото цяло число.
            
            
               1.ИНДЕКС ЗА ЕНЕРГИЙНА ЕФЕКТИВНОСТ
            
            
               За изчисляването на индекса за енергийна ефективност (EEI) за даден модел домакинска съдомиялна машина консумацията на енергия при програмата „еко“ (EPEC) на домакинската съдомиялна машина се сравнява с консумацията на енергия при стандартната програма (SPEC).
            
            
               а)EEI се изчислява, както следва, и се закръглява до първия знак след десетичната запетая:
            
            
               EEI = (EPEC / SPEC) × 100
            
            
               където:
            
            
               EPEC е консумацията на енергия при програмата „еко“ на домакинската съдомиялна машина, измерена в kWh/цикъл и закръглена до третия знак след десетичната запетая;
            
            
               SPEC е консумацията на енергия при стандартната програма на домакинската съдомиялна машина.
            
            
               б)SPEC се изчислява в kWh/цикъл и се закръглява до третия знак след десетичната запетая, както следва:
            
            
               1)за домакински съдомиялни машини с номинален капацитет ps ≥ 10 и широчина > 50 cm:
            
            
               SPEC = 0,025 × ps + 1,350
            
            
               2)за домакински съдомиялни машини с номинален капацитет ps ≤ 9 или широчина ≤ 50 cm:
            
            
               SPEC = 0,090 × ps + 0,450
            
            
               където ps е броят на комплектите.
            
            
               2.ИНДЕКС ЗА ЕФЕКТИВНОСТ НА ПОЧИСТВАНЕ
            
            
               За изчисляването на индекса за ефективност на почистване (IC) на даден модел домакинска съдомиялна машина, ефективността на почистване при програмата „еко“ се сравнява с ефективността на почистване на еталонна съдомиялна машина. 
            
            
               IC се изчислява, както следва, и се закръглява до втория знак след десетичната запетая: 
            
            
               IC = exp (ln IC)
            
            
               и
            
         
         
            
               ln IC = (1/n) × Σni=1 ln (CT,i/CR,i)
            
            
               където:
            
            
               CT,i е ефективността на почистване при програмата „еко“ на домакинската съдомиялна машина при изпитване на една пробна серия (i), закръглена до втория знак след десетичната запетая;
            
            
               CR,i е ефективността на почистване на еталонната съдомиялна машина за една пробна серия (i), закръглена до втория знак след десетичната запетая;
            
            
               n е броят на пробните серии.
            
            
               3.ИНДЕКС ЗА ЕФЕКТИВНОСТ НА ПОДСУШАВАНЕ
            
            
               За изчисляването на индекса за ефективност на подсушаване (ID) на даден модел домакинска съдомиялна машина, ефективността на подсушаване при програмата „еко“ се сравнява с ефективността на подсушаване на еталонна съдомиялна машина.
            
            
               ID се изчислява, както следва, и се закръглява до втория знак след десетичната запетая:
            
            
               ID = exp (ln ID)
                  и
            
            
               ln ID = (1/n) × Σni=1 ln(ID,i)
            
            
               където:
            
            
               ID,i е индексът за ефективност на подсушаване при програмата „еко“ на домакинската съдомиялна машина при изпитване на една пробна серия (i); 
            
            
               n е броят на комбинираните пробни серии на почистване и подсушаване.
            
            
               ID,i се изчислява, както следва, и се закръглява до втория знак след десетичната запетая:
            
            
               ln ID,i = ln (DT,i / DR,t)
            
            
               където:
            
            
               DT,i е средната стойност на ефективността на подсушаване при програмата „еко“ на домакинската съдомиялна машина при изпитване на една пробна серия (i), закръглена до втория знак след десетичната запетая;
            
            
               DR,t е целевата стойност на ефективността на подсушаване на еталонната съдомиялна машина, закръглена до втория знак след десетичната запетая.
            
            
               4.РЕЖИМИ С НИСКА КОНСУМАЦИЯ НА ЕНЕРГИЯ
            
            
               Измерва се консумацията на енергия в режим „изключен“ (Po), в режим на готовност (Psm) и, когато е приложимо, в режим на отложен старт (Pds). Измерените стойности се изразяват във W и се закръгляват до втория знак след десетичната запетая.
            
         
         
            
               По време на измерванията на консумацията на енергия в режимите с ниска консумация на енергия се проверява и записва следното:
            
            
               -
                     наличието или отсъствието на показване на информация;
            
            
               -
                     наличието или отсъствието на активиране на мрежова връзка.
            
            
               ПРИЛОЖЕНИЕ V
               Продуктов информационен лист
            
            
               Информацията, част от продуктовия информационен лист на домакинските съдомиялни машини в съответствие с член 3, параграф 1, буква б), се въвежда в продуктовата база данни от доставчика в съответствие с таблица 3. 
            
            
               В ръководството за потребителя или в друга документация, предоставяна с продукта, ясно е посочена хипервръзката към модела в продуктовата база данни под формата на URL или код QR или чрез посочване на регистрационния номер на продукта.
            
            
               Таблица 3
                  Съдържание, подредба и формат на продуктовия информационен лист
            
            
                     
                        Име на доставчика или търговска марка: 
                     
                  
               
                     
                        Адрес на доставчикаб:
                     
                  
               
                     
                        Идентификатор на модела: 
                     
                  
               
                     
                        Основни параметри на продукта:
                     
                  
               
                     
                        Параметър
                     
                  
                  
                     
                        Стойност
                     
                  
                  
                     
                        Параметър
                     
                  
                  
                     
                        Стойност
                     
                  
               
                     
                        Номинален капацитета (ps)
                     
                  
                  
                     
                        x
                     
                  
                  
                     
                        Размери в cm
                     
                  
                  
                     
                        Височина
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Широчина
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Дълбочина
                     
                  
                  
                     
                        x
                     
                  
               
                     
                        EEIа
                     
                  
                  
                     
                        x,x
                     
                  
                  
                     
                        Клас на енергийна ефективностa
                     
                  
                  
                     
                        [A/B/C/D/E/F/G]в
                     
                  
               
                     
                        Индекс за ефективност на почистванеа
                     
                  
                  
                     
                        x,xx
                     
                  
                  
                     
                        Индекс за ефективност на подсушаванеа
                     
                  
                  
                     
                        x,xx
                     
                  
               
                     
                        Консумация на енергия в kWh [на цикъл] въз основа на програмата „еко“ при използване на студена вода. Реалната консумация на енергия ще зависи от начина, по който се използва уредът.
                     
                  
                  
                     
                        x,xxx
                     
                  
                  
                     
                        Консумация на вода в литри [на цикъл] въз основа на програмата „еко“. Реалната консумация на вода ще зависи от начина, по който се използва уредът и от твърдостта на водата.
                     
                  
                  
                     
                        x,x
                     
                  
               
                     
                        Времетраене на програматаа (часове:минути)
                     
                  
                  
                     
                        x:xx
                     
                  
                  
                     
                        Вид
                     
                  
                  
                     
                        [вградена/самостоятелна]
                     
                  
               
                     
                        Излъчван въздушен шума (dB(A) при нулево ниво 1 pW)
                     
                  
                  
                     
                        x
                     
                  
                  
                     
                        Клас на излъчван въздушен шума 
                     
                  
                  
                     
                        [A/B/C/D]в
                     
                  
               
                     
                        Режим „изключен“ (W)
                     
                  
                  
                     
                        x,xx
                     
                  
                  
                     
                        Режим на готовност (W)
                     
                  
                  
                     
                        x,xx
                     
                  
               
                     
                        Режим на отложен старт (W) (ако е приложимо)
                     
                  
                  
                     
                        x,xx
                     
                  
                  
                     
                        Мрежови режим на готовност (W) (ако е приложимо)
                     
                  
                  
                     
                        x,xx
                     
                  
               
                     
                        Минимален срок на гаранцията, предлагана от доставчикаб:
                     
                  
               
                     
                        Допълнителна информация:
                     
                  
               
                     
                        Адрес на уебсайта на доставчика, където се намира информацията от точка 6 от приложение II към Регламент (ЕС) 2019/XXX
                           2
                         [До Службата за публикации — моля да въведете номера на регламента от C(2019)2123]б: 
                     
                  
               
                     
                        a За програмата „еко“.
                     
                     
                        б Промените в тези точки не се считат от значение за целите на член 4, параграф 4 от Регламент (ЕС) 2017/1369.
                     
                     
                        в Ако продуктовата база данни автоматично генерира окончателното съдържание на това поле, доставчикът не въвежда посочените данни.
                     
                  
               
               ПРИЛОЖЕНИЕ VI
               Техническа документация
            
            
               1.Техническата документация, посочена в член 3, точка 1, буква г), включва:
            
            
               а)информацията, посочена в приложение V;
            
            
               б)информацията, посочена в таблица 4; тези стойности се считат за обявените стойности за целите на процедурата за проверка, посочена в приложение IX;
            
            
                     
                        Таблица 4
                        Информация, която трябва да бъде включена в техническата документация
                     
                  
               
                     
                  
               
                     
                        ПАРАМЕТЪР
                     
                  
                  
                     
                        МЕРНА ЕДИНИЦА
                     
                  
                  
                     
                        СТОЙНОСТ
                     
                  
               
                     
                        Консумация на енергия при програмата „еко“ (EPEC), закръглена до третия знак след десетичната запетая
                     
                  
                  
                     
                        kWh/цикъл
                     
                  
                  
                     
                        X,XXX
                     
                  
               
                     
                        Консумация на енергия при стандартната програма (SPEC), закръглена до третия знак след десетичната запетая
                     
                  
                  
                     
                        kWh/цикъл
                     
                  
                  
                     
                        X,XXX
                     
                  
               
                     
                        Индекс за енергийна ефективност (EEI)
                     
                  
                  
                     
                        -
                     
                  
                  
                     
                        X,X
                     
                  
               
                     
                        Консумация на вода при програмата „еко“ (EPWC), закръглена до първия знак след десетичната запетая
                     
                  
                  
                     
                        l/цикъл
                     
                  
                  
                     
                        X,X
                     
                  
               
                     
                        Индекс за ефективност на почистване (IC)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Индекс за ефективност на подсушаване (ID)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Времетраене на програмата „еко“ (Tt), закръглено до най-близката минута
                     
                  
                  
                     
                        часове:минути
                     
                  
                  
                     
                        X:XX
                     
                  
               
                     
                        Консумация на енергия в режим „изключен“ (Po), закръглена до втория знак след десетичната запетая
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Консумация на енергия в режим на готовност (Psm), закръглена до втория знак след десетичната запетая
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Режимът на готовност включва ли визуализирането на информация?
                     
                  
                  
                     
                        -
                     
                  
                  
                     
                        Да/Не
                     
                  
               
                     
                        Консумация на енергия в режим на готовност (Psm) в състояние на мрежови режим на готовност (ако е приложимо), закръглена до втория знак след десетичната запетая
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Консумация на енергия в режим на отложен старт (Pds), закръглена до втория знак след десетичната запетая 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Излъчван въздушен шум 
                     
                  
                  
                     
                        dB(A) при нулево ниво 1 pW
                     
                  
                  
                     
                        X
                     
                  
               
               в)когато е целесъобразно, позовавания на прилаганите хармонизирани стандарти;
            
            
               г)когато е целесъобразно, други използвани технически стандарти и спецификации;
            
            
               д)данните и резултатите от изчисленията, извършени в съответствие с приложение IV;
            
            
               е)списък на всички еквивалентни модели, включително техните идентификатори.
            
            
               2.Когато информацията, включена в техническата документация за конкретен модел домакинска съдомиялна машина, е била получена по някой от следните методи, или и по двата:
            
            
               ·от модел, който има същите технически характеристики от значение за техническата информация, която трябва да бъде предоставена, но е произведен от различен доставчик,
            
         
         
            
               ·чрез изчисление въз основа на проект или екстраполиране от друг модел на същия или на друг доставчик, 
            
            
               техническата документация трябва да включва данни относно въпросното изчисление, оценката, която доставчикът е направил, за да провери точността на изчислението, както и когато е целесъобразно, декларация за идентичност между моделите на различни доставчици. 
            
            
               ПРИЛОЖЕНИЕ VII
               Информация, която трябва да бъде предоставена във визуалните реклами, в рекламните материали с технически характер при продажби от разстояние и при телемаркетинг, освен при продажби от разстояние по интернет
            
            
               1.Във визуални реклами, за да се гарантира спазването на изискванията, определени в член 3, параграф 1, буква д) и в член 4, буква в), класът на енергийна ефективност и диапазонът от класове на енергийна ефективност, които фигурират върху етикета, трябва да бъдат изобразени, както е определено в точка 4 от настоящото приложение.
            
            
               2.В рекламни материали с технически характер, за да се гарантира спазването на изискванията, определени в член 3, параграф 1, буква е) и в член 4, буква г), класът на енергийна ефективност и диапазонът от класове на енергийна ефективност, които фигурират върху етикета, трябва да бъдат изобразени, както е определено в точка 4 от настоящото приложение.
            
            
               3.При всяка продажба от разстояние на базата на хартиен носител класът на енергийна ефективност и диапазонът от класове на енергийна ефективност, които фигурират върху етикета, трябва да бъдат показани, както е определено в точка 4 от настоящото приложение.
            
            
               4.Класът на енергийна ефективност и диапазонът от класове на енергийна ефективност се изобразяват, както е показано на фигура 1: 
            
            
               а)със стрелка, която съдържа буквата на класа на енергийна ефективност, в 100 % бял цвят, с шрифт получер (удебелен) Calibri и с размер на шрифта, който е най-малко еквивалентен на този, с който е изписана цената, когато последната е посочена; 
            
            
               б)с цвят на стрелката, съвпадащ с цвета на класа на енергийна ефективност;
            
            
               в)с диапазон от налични класове на енергийна ефективност в 100 % черен цвят; и
            
            
               г)размерът трябва да е такъв, че стрелката да е ясно видима и четима. Буквата в стрелката за класа на енергийна ефективност е разположена в центъра на правоъгълната част на стрелката, с рамка с дебелина 0,5 пункта, в 100 % черен цвят, поставена около стрелката и буквата на класа на енергийна ефективност.
            
            
               Чрез дерогация, ако визуалните реклами, рекламните материали с технически характер или документите за продажби от разстояние на базата на хартиен носител са отпечатани монохромно, стрелката в такива визуални реклами, рекламни материали с технически характер или документи за продажби от разстояние на базата на хартиен носител може да бъде монохромна.
            
            
               
                  
            
            
               Фигура 1: Цветна/монохромна стрелка наляво/надясно с указан диапазон от класове на енергийна ефективност
            
            
               5.При продажби от разстояние на базата на телемаркетинг потребителят трябва специално да бъде информиран за класа на енергийна ефективност на продукта и за диапазона от класове на енергийна ефективност, които фигурират върху етикета, както и че клиентът може да получи достъп до етикета и продуктовия информационен лист чрез уебсайт, на който се намира продуктовата база данни, или като поиска печатно копие.
            
            
               6.В случаите, посочени в точки 1—3 и в точка 5, клиентът трябва да има възможност да получи при поискване отпечатано копие на етикета и продуктовия информационен лист. 
            
            
               ПРИЛОЖЕНИЕ VIII
               Информация, която трябва да се предоставя в случай на продажба от разстояние по интернет
            
            
               1.Електронният етикет, предоставен от доставчиците в съответствие с член 3, параграф 1, буква ж), се показва чрез механизма за визуализиране в близост до цената на продукта. Размерът на етикета трябва да е такъв, че етикетът да бъде ясно видим и четим и да е пропорционален на размера, посочен в точка 2 от приложение III. Етикетът може да бъде визуализиран чрез вложено показване, като в такъв случай изображението, използвано за достигане до етикета, отговаря на спецификациите, определени в точка 2 от настоящото приложение. Ако се използва вложено показване, етикетът трябва да се появява при първото щракване с мишката върху изображението, преминаване с курсора на мишката върху него или сензорноекранното му разширяване.
            
            
               2.Изображението, използвано за достигане до етикета в случай на вложено показване, както е посочено на фигура 2, отговаря на следните изисквания:
            
            
               а)да бъде стрелка с цвета, съответстващ на класа на енергийна ефективност на продукта от етикета;
            
         
         
            
               б)да е посочен класът на енергийна ефективност на продукта върху стрелката в 100 % бял цвят, с шрифт получер (удебелен) Calibri и с размер на шрифта, който е еквивалентен на този, с който е изписана цената; 
            
            
               в)диапазонът от налични класове на енергийна ефективност да е в 100 % черен цвят; и
            
            
               г)да е в един от следните два формата, като размерът му е такъв, че стрелката да е ясно видима и четима. Буквата в стрелката за класа на енергийна ефективност е разположена в центъра на правоъгълната част на стрелката, с видима рамка в 100 % черен цвят, поставена около стрелката и буквата на класа на енергийна ефективност:
            
            
               
                  
            
            
               Фигура 2: Цветна стрелка наляво/надясно с указан диапазон от класове на енергийна ефективност
            
            
               3.В случай на вложено показване последователността на показване на етикета е следната:
            
            
               а)изображението, посочено в точка 2 от настоящото приложение, се показва чрез механизма за визуализиране в близост до цената на продукта;
            
            
               б)изображението е с хипервръзка към етикета, посочен в приложение III;
            
            
               в)етикетът се показва след щракване с мишката върху изображението, преминаване с курсора на мишката върху него или сензорноекранното му разширяване;
            
            
               г)етикетът се показва чрез изскачащо изображение, нов раздел (new tab), нова страница или нов прозорец в съществуващия; 
            
            
               д)при уголемяване на етикета върху сензорни екрани трябва да бъдат спазени конвенциите за уголемяване върху сензорни екрани;
            
            
               е)показването на етикета се преустановява посредством избираем вариант „затвори“ или друг стандартен начин за затваряне; 
            
            
               ж)алтернативният текст за графичното изображение, който трябва да се извежда при неуспешно визуализиране на етикета, изразява класа на енергийна ефективност на продукта с размер на шрифта, еквивалентен на този, с който е изписана цената.
            
            
               4.Електронният продуктов информационен лист, предоставен от доставчиците в съответствие с член 3, точка 1, буква з), се показва чрез механизма за визуализиране в близост до цената на продукта. Размерът на продуктовия информационен лист е такъв, че информацията да бъде ясно видима и четима. Продуктовият информационен лист може да бъде визуализиран чрез вложено показване или чрез препратка към продуктовата база данни, като в този случай хипервръзката, използвана за достигане до продуктовия информационен лист, трябва ясно и четливо да указва „Продуктов информационен лист“. Ако се използва вложено показване, продуктовият информационен лист се появява при първото щракване с мишката върху хипервръзката, преминаване с курсора на мишката върху нея или сензорноекранното ѝ разширяване.
            
            
               ПРИЛОЖЕНИЕ IX
               Процедура за проверка с цел надзор върху пазара
            
            
               Зададените в настоящото приложение контролни допустими отклонения се отнасят само за проверката на параметри, измерени от органите на държавите членки, и не могат да бъдат използвани от доставчика като разрешено допустимо отклонение при определяне на стойностите в техническата документация. Стойностите и класовете, посочени в етикета или в продуктовия информационен лист, не трябва да са по-благоприятни за доставчика в сравнение със стойностите, посочени в техническата документация. 
            
            
               Когато даден модел е проектиран така, че да може да разпознава дали е в процес на изпитване (например чрез разпознаване на условията на изпитване или на изпитвателния цикъл) и да реагира по специален начин, като автоматично променя експлоатационните си показатели по време на изпитването с цел да постигне по-благоприятно равнище на някой от параметрите, посочени в настоящия регламент или включени в техническата документация или в някой от представените документи, моделът и всички еквивалентни модели се считат, че не са в съответствие.
            
            
               При проверка на съответствието на даден модел на продукт с изискванията, определени в настоящия регламент, органите на държавите членки прилагат следната процедура: 
            
            
               1)Органите на държавата членка проверяват една-единствена бройка от модела. 
            
            
               2)Счита се, че моделът е в съответствие с приложимите изисквания, ако: 
            
         
         
            
               а)стойностите, посочени в техническата документация в съответствие с член 3, точка 3 от Регламент (ЕС) 2017/1369 (обявените стойности), а когато е приложимо и стойностите, използвани за изчисляване на тези стойности, не са по-благоприятни за доставчика в сравнение със съответните стойности, посочени в протоколите от изпитванията; и 
            
            
               б)публикуваните на етикета и продуктовия информационен лист стойности не са по-благоприятни за доставчика в сравнение с обявените стойности, а посочените клас на енергийна ефективност и клас на излъчван въздушен шум не са по-благоприятни за доставчика в сравнение с класа, определен въз основа на обявените стойности; както и 
            
            
               в)когато органите на държавите членки изпитват съответната бройка от модела, определените стойности (т.е. стойностите на съответните параметри, измерени при изпитването, и стойностите, изчислени въз основа на тези измервания) попадат в рамките на съответните контролни допустими отклонения, дадени в таблица 5. 
            
            
               3)Ако не са постигнати резултатите, посочени в точка 2, буква а) или буква б), се смята, че съответният модел и всички еквивалентни на него модели не съответстват на изискванията на настоящия регламент. 
            
            
               4)Ако не е постигнат резултатът, посочен в точка 2, буква в), органите на държавите членки подбират за изпитване три допълнителни бройки от същия модел. Като алтернативна възможност избраните три допълнителни бройки могат да бъдат от един или от няколко еквивалентни модела. 
            
            
               5)Ако за тези три бройки средноаритметичните стойности на определените стойности попадат в рамките на съответните допустими отклонения, дадени в таблица 5, се счита, че моделът съответства на приложимите изисквания. 
            
            
               6)Ако не е постигнат резултатът, посочен в точка 5, се счита, че моделът и всички еквивалентни на него модели не са в съответствие с настоящия регламент. 
            
            
               7)Незабавно след вземане на решение за несъответствие на модела съгласно точка 3 и точка 6 органите на държавата членка предоставят цялата съответна информация на органите на другите държави членки и на Комисията.
            
            
               Органите на държавите членки трябва да използват измервателните и изчислителните методи, описани в приложение IV. 
            
            
               Органите на държавите членки трябва да прилагат само контролните допустими отклонения, посочени в таблица 5, и да използват само процедурата, описана в точки 1—7, по отношение на изискванията, посочени в настоящото приложение. За параметрите в таблица 5 не се прилагат никакви други допустими отклонения като например определените в хармонизирани стандарти или в който и да е друг измервателен метод.
            
            
               Таблица 5 — Контролни допустими отклонения
            
            
                     
                        Параметър
                     
                  
                  
                     
                        Контролни допустими отклонения
                     
                  
               
                     
                        Консумация на енергия при програмата „еко“ (EPEC)
                     
                  
                  
                     
                        Определената стойност* не трябва да надвишава обявената стойност на EPEC с повече от 5 %. 
                     
                  
               
                     
                        Консумация на вода при програмата „еко“ (EPWC)
                     
                  
                  
                     
                        Определената стойност* не трябва да надвишава обявената стойност на EPWC с повече от 5 %. 
                     
                  
               
                     
                        Индекс за ефективност на почистване (IC)
                     
                  
                  
                     
                        Определената стойност не трябва да е по-малка от обявената стойност на IC с повече от 14 %.
                     
                  
               
                     
                        Индекс за ефективност на подсушаване (ID)
                     
                  
                  
                     
                        Определената стойност не трябва да е по-малка от обявената стойност на ID с повече от 12 %.
                     
                  
               
                     
                        Времетраене на програмата (Tt)
                     
                  
                  
                     
                        Определената стойност* не трябва да надвишава обявените стойности Tt с повече от 5 % или 10 минути, като се приема стойността, съответстваща на по-дългия период от време.
                     
                  
               
                     
                        Консумация на енергия в режим „изключен“ (Po)
                     
                  
                  
                     
                        Определената стойност* за консумацията на енергия Po не трябва да надвишава обявената стойност с повече от 0,10 W.
                     
                  
               
                     
                        Консумация на енергия в режим на готовност (Psm)
                     
                  
                  
                     
                        Определената стойност* за консумацията на енергия Psm не трябва да надвишава обявената стойност с повече от 10 %, ако обявената стойност е по-висока от 1,00 W, или с повече от 0,10 W, ако обявената стойност е по-малка или равна на 1,00 W.
                     
                  
               
                     
                        Консумация на енергия в режим на отложен старт (Pds)
                     
                  
                  
                     
                        Определената стойност* за консумацията на енергия Pds не трябва да надвишава обявената стойност с повече от 10 %, ако обявената стойност е по-висока от 1,00 W, или с повече от 0,10 W, ако обявената стойност е по-малка или равна на 1,00 W.
                     
                  
               
                     
                        Излъчван въздушен шум
                     
                  
                  
                     
                        Определената стойност* не трябва да надвишава обявената стойност с повече от 2 dB(A) при нулево ниво 1 pW.
                     
                  
               
               * Ако се изпитват три допълнителни бройки, както е предвидено в точка 4, определената стойност означава средноаритметичната стойност на резултатите, определени за тези три допълнителни бройки.
            
         
         
            
                  
                     (1)
                  
                        Директива 2014/30/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно електромагнитната съвместимост (ОВ L 96, 29.3.2014 г., стр. 79).
               
               
                  
                     (2)
                  
                        Регламент (ЕС) 2019/XXX [До Службата за публикации — моля да въведете пълните данни за публикацията в ОВ на регламента от C(2019)2123].